उक्त सभी रासुका बंदियों का गंभीर अपराधिक रिकॉर्ड हैं। यह सभी लगातार अपराधिक घटनाओं में संलग्न रहें हैं। उक्त सभी लोक व्यवस्था भंग करने के भी आदि हैं। इनके विरूद्ध अपने साथियों के साथ मिलकर हत्या करने, अवैध हथियार रखने, डरा-धमका कर रंगदारी करते हुए वसूली करने, जहरीली शराब बेचने, चाकूबाजी करने, अश्लील गाली देने, जान से मारने की धमकी देने, हफ्ता वसूली करने जैसे अनेक गंभीर अपराध पंजीबद्ध हैं। इनके विरूद्ध समय-समय पर प्रतिबंधात्मक कार्यवाही भी की गई। परंतु इनकी गतिविधियों में कोई सुधार नहीं आया। इनके कृत्यों से आमजन के जीवन को परेशानी हो रही थी तथा लोक शांति एवं लोक व्यवस्था भंग होने का खतरा उत्पन्न हो गया था। आगामी दिनों में त्यौहारों एवं निर्वाचन के दौरान भी लोक शांति एवं लोक व्यवस्था भंग होने का खतरा था।